NARIADENIE KOMISIE (ES) č. 1899/2004
z 29. októbra 2004,
ktorým sa mení a dopĺňa nariadenie (ES) č. 2342/1999, ktorým sa stanovujú podrobné pravidlá pre uplatňovanie nariadenia Rady (ES) č. 1254/1999 o spoločnej organizácii trhu s hovädzím a teľacím mäsom týkajúce sa prémiových systémov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1782/2003 z 29. septembra 2003, ktorým sa stanovujú spoločné pravidlá pre režimy priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 (1), najmä na jeho článok 155,
keďže:
(1)
Článok 42 nariadenia Komisie (ES) č. 2342/1999 (2) ustanovuje pravidlá týkajúce sa roku pridelenia pre zvieratá, na ktoré sa okrem iného vzťahujú žiadosti o osobitnú prémiu. V očakávaní implementácie režimu jednotnej platby členskými štátmi stanovenom v hlave III nariadenia (ES) č. 1782/2003 sa môžu výrobcovia rozhodnúť presunúť porážku zvierat na koniec roka 2004 s cieľom získať osobitnú prémiu poskytnutú v dobe porážky v súlade s článkom 4 ods. 6 nariadenia Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (3).
(2)
V dôsledku preťaženosti bitúnkov na konci roka 2004 a následného zníženého počtu porážok na začiatku nasledujúceho roka možno očakávať narušenie trhu s hovädzím a teľacím mäsom. Z tohto dôvodu by sa mali prijať ustanovenia, ktoré by počas obmedzeného obdobia umožnili výrobcom predložiť žiadosť o osobitnú podporu na rok 2004 pre zvieratá, ktoré sú na ňu spôsobilé 31. decembra 2004 a ktoré budú porazené na začiatku roka 2005.
(3)
Miera rizika narušenia trhu s hovädzím a teľacím mäsom, v dôsledku neobvyklého nárastu počtu porážok, závisí od existujúcich kapacít bitúnkov v každom členskom štáte. Obdobie, počas ktorého možno porážať zvieratá sa môže teda v jednotlivých členských štátoch líšiť. Z tohto dôvodu by sa mali prijať ustanovenia, ktoré by samotným členským štátom umožnili stanoviť dĺžku obdobia nevyhnutného na porážku, a to v období od 1. januára do 31. marca 2005.
(4)
V prípade, ak sa členské štáty rozhodnú poskytnúť osobitnú prémiu v čase porážky, článok 4 ods. 6 nariadenia (ES) č. 1254/1999 stanovuje, že u býkov sa kritérium veku, uvedené v článku 4 ods. 2 písm. a), nahrádza minimálnou jatočnou hmotnosťou. Pri zvieratách porazených po 31. decembri 2004 nebude samozrejme možné určiť, či dané zviera splnilo najneskôr k tomuto dátumu kritérium hmotnosti. Aby sa zabránilo porážke a žiadostiam o prémiu pri zvieratách, ktoré by k 31. decembru 2004 nesplnili kritérium hmotnosti, je potrebné nahradiť kritérium hmotnosti kritériom veku, v prípade, ak chce žiadateľ využiť toto opatrenie.
(5)
Nariadenie (ES) č. 2342/1999 by sa malo preto náležite zmeniť a doplniť.
(6)
Opatrenia stanovené v tomto nariadení sú v súlade so stanoviskom Riadiaceho výboru pre priame platby,
PRIJALA TOTO NARIADENIE:
Článok 1
Nariadenie (ES) č. 2342/1999 sa mení a dopĺňa takto:
1.
V článku 8 ods. 5 sa pridáva tento pododsek:
„Bez ohľadu na článok 4 ods. 6 nariadenia (ES) č. 1254/1999 je v členských štátoch, ktoré sa v súlade s hlavou III nariadenia (ES) č. 1782/2003 (4) rozhodnú od 1. januára 2005 uplatňovať režim jednotnej platby, možné požiadať o poskytnutie osobitnej prémie pri býkoch porazených v období uvedenom v článku 42 ods. 4, v prípade, ak 31. decembra 2004 splnili kritérium veku stanovené v článku 4 ods. 2 písm. a) nariadenia (ES) č. 1254/1999. Vek zvieraťa bude uvedený v dôkaze o porážke.
2.
V článku 42 sa po treťom odseku vkladá tento odsek:
„Bez ohľadu na prvý a druhý odsek a článok 35 ods. 1, v členských štátoch, ktoré sa v súlade s hlavou III nariadenia (ES) č. 1782/2003 rozhodnú od 1. januára 2005 uplatňovať režim jednotnej platby, je možné poskytnúť osobitnú prémiu v súlade s možnosťou stanovenou v článku 8 ods. 1, v prípade, ak je zviera porazené v období stanovenom členským štátom medzi 1. januárom a 31. marcom 2005 a ak je žiadosť o prémiu na toto zviera na kalendárny rok 2004 podaná na žiadosť výrobcu najneskôr 15. apríla 2005. Junce sú na prémiu spôsobilé 31. decembra 2004 v zmysle článku 4 ods. 2 písm. b) nariadenia (ES) č. 1254/1999. V tomto prípade je rokom pridelenia rok 2004 a výška prémie je tá výška, ktorá je platná 31. decembra 2004.“
Článok 2
Toto nariadenie nadobúda účinnosť siedmy deň po jeho uverejnení v Úradnom vestníku Európskej únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 29. októbra 2004